《舟中见月》
宋代·郭印

濮上今秋月，於人太有情。
银盘随水涌，素练截江横。
岸阔且犹近，船虚夜自明。
寒光连上下，万里一心清。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。